Imediat după schimbările din 1989 si-au făcut apariţia în tara noastră mesageri ai diferitelor secte si mişcări 
paracrestine, care au înflorit în "lumea libera". 

New Age (Noua Era) 

Una din mişcările cele mai ameninţătoare pentru creştinism, foarte puţin cunoscuta la noi, este New Age. In 

mare măsura mişcarea este influenţată de ideile Societăţii Teozofice, întemeiata în 1875, la New York, de 

rusoaica Helena Petrovna Blavatsky. New Age încorporează deja mii de organizaţii din lume, având ca prim 

plan construirea unei "noi ordini a lumii" ce urmăreşte în final controlul asupra lumii. 

Mişcarea a declarat intenţiile de făurire a "noii ordini a lumii" în 1975, activând în ascuns până atunci. Amintim 

câteva din principiile "Noii Ere": stabilirea unui sistem economic mondial unic; o taxa universala; o autoritate 

mondiala care sa controleze proviziile de hrana ale lumii; datoria de a subordona viata personala unui directorat 

universal; arianismul, adică supremaţia rasei Vestului; avortul, însamântarea artificiala, limitarea si controlarea 

numărului de copii; purificarea - acţiune de exterminare a celor ce nu vor accepta ideile mişcării, etc. 

New Age câştiga, mai ales în Apus, tot mai mulţi simpatizanţi si adepţi prin afişarea de activităţi pacifiste, 

ecologiste, urmărirea unei alimentaţii sănătoase si condiţii fizice perfecte, prin practici oculte, în mare parte de 

provenienţa orientala, ca: meditaţia transcedentala, yoga, terapii de relaxare, hipnoza, vindecare psihica, vedenii 

s.a. Drogurile sunt considerate ca "unelte de transformare". Urmăreşte o "noua ordine" a lumii, care va sta sub 

semnul zodiei Vărsătorului, ordine ce vizează o totala răsturnare a valorilor lumii actuale, prin tendinţe de 

relativizare a adevărului, a identităţilor, de împăcare a contrariilor, de sincretism, etc. In aceasta lume 

înţelesurile noţiunilor de bine si de rau vor fi descompuse si pierdute, iar Lucifer stăpân. 

Mişcarea vrea sa înlocuiască Dumnezeul Bibliei prin zeităţi păgâne reînviate, promovează credinţa în O.Z.N.- 

uri si în fiinţe extraterestre. Actul religios central al Mişcării New Age este "iniţierea", actul de consacrare lui 

Lucifer care este "Conducătorul Omenirii". 

Foloseşte ca simboluri zvastica, numărul 666, curcubeul s.a. Intre mijloacele de răspândire si acomodare cu 

ideile sale amintim: muzica (mari concerte în aer liber cu "staruri" ale muzicii moderne), casete audio, video, 

literatura si filme, în special de ficţiune (E.T., Războiul Stelelor s.a.), jocuri pe calculator si jocuri de societate, 

etc. 

Ideile Mişcării New Age susţin erezii si rătăciri ca: Martorii lui Iehova, Mormonii, Moon, Bahai, Yoga s.a., 

organizaţii internaţionale ca: O.N.U., U.N.E.S.C.O., Consiliul International al Bisericilor, Comisia Trilaterala, 

Francmasoneria, Green Peace, Mişcarea Feminista, etc. 

New Age este un curent care tinde sa integreze toate mişcările spiritualiste si religiile existente astăzi în lume, 

de la satanism la yoga si de la reînvierea miturilor păgâne la credinţa în OZN-uri. Concepţii contradictorii îsi 

găsesc locul în aceasta paradigma deoarece ideea centrala este ca toate formează un întreg în interiorul căruia 

fiecare religie sau secta îsi are locul ei. Aceasta idee este falsa, întrucât Adevărul absolut nu poate fi compus si 

contradictoriu, el este Unic si Personal în Iisus Hristos. 

Mişcarea îsi croieşte porţi de intrare si în România, în special în cercuri din marile centre universitare. Dar iată 

câteva exemple de componente ale New Age-ului: 

1. Biserica unificării 

Numele complet al acestei secte este "Asociaţia Sfântului Duh pentru Unificarea Creştinătăţii Mondiale". A 

fost înfiinţata de coreeanul Sun Myung Moon. Secta a luat proporţii începând cu 1971, an în care Moon se 

stabileşte în America. Acesta pretinde ca a avut o viziune si ca a fost însărcinat de Dumnezeu sa continue 

lucrarea Mântuitorului Hristos pe care Acesta n-a mai putut-o îndeplini pentru ca a fost răstignit. Moon se 

socoteşte pe sine ca al doilea Mesia sau al treilea Adam, care va duce la îndeplinire planul lui Dumnezeu de 

unificare a omenirii. Prin naşterea lui si mai ales prin constituirea "familiei adevăraţilor părinţi", pe care a 

format-o el prin căsătoria cu o tânăra de 18 ani, zic ei ca s-a intrat în Noua Era, în Epoca de Aur, a regenerării 

neamului omenesc. 

"Domnul" si "mesia" acestei epoci este Moon. Secta promovează cultul lui Moon, numindu-1 "părinte", asa 

cum îl numesc si pe Dumnezeu. Mai spun ca Biblia nu este completa, ea trebuie întregită cu cartea lui Moon, 

"Principiile Divine". 

Secta număra aproximativ doua milioane de adepţi, cu toţii puşi în slujba necondiţionata a "părintelui" lor si a 

"familiei adevărate". 

De menţionat ca Moon, ajungând a fi deţinătorul unor averi fabuloase, proprietarul unor mari întreprinderi, 

desfăşoară o activitate mascata, prin intermediul unor organisme internaţionale create de el, care aparent nu au 
nimic de-a face nici cu Biserica, nici cu credinţa, ca de exemplu: Congresul internaţional pentru Unitatea 
Oamenilor de Ştiinţa (ICUS), Academia Profesorilor pentru Pacea Mondiala (PWPA), Congresul Mondial al 
Mijloacelor de informare în masa (WMC), Fundaţia Internaţionala pentru Ajutor si Prietenie (IRFF). Numărul 
acestor organizaţii depăşeşte în toata lumea cifra de 100. Sunt atât de ascunşi, încât reuşesc sa aducă la 
congresele acestor organizaţii chiar teologi ortodocşi, după mărturia unui specialist grec. Nu-i de mirare deci, ca 
în ultimul timp "teologi" ai Bisericii Unificării au conferenţiat în doua rânduri, după 1990, la Facultatea de 
Teologie Ortodoxa din Bucureşti. Aceasta secta ne poate da măsura rătăcirilor, a blasfemiilor care se aduc lui 
Dumnezeu de oameni ce pretind a fi creştini si încearcă sa "încrestineze" si pe alţii. 

2. Mormonii 

Mormonii organizaţi într-o asa-zisa "Biserica lui Iisus Hristos a Sfinţilor ultimelor zile", au apărut în America, 

în anul 1830. întemeietorul sectei este Joseph Smith Jr. Acesta ar fi fost beneficiarul unor "descoperiri", după 

cum urmează: în anul 1820 i se arata ca toate confesiunile creştine, toate sectele pe care el le cunoscuse - 

Presbiteriana, Metodista, Baptista - sunt greşite si nu trebuie sa urmeze nici una. In 1 823 i se arata un personaj 

ca un înger, numit Moroni, care declara în "vedenia" respectiva ca este fiul lui Mormon (de la care se va trage 

ulterior numele sectei), susţinând ca Mormon ar fi fost un profet apărut pe continentul american în secolul IV d. 

Hr. Acesta avea sa-i dea o însărcinare din partea lui "Dumnezeu". Apoi i-ar fi vorbit de o carte, scrisa pe placi 

de aur, cuprinzând istoria foştilor locuitori ai continentului american, dar si "Evanghelia veşnica" în întregime, 

după cum ar fi fost predata de Mântuitorul vechilor locuitori. Lui Smith i se îngăduie sa intre în posesia cârtii 

abia peste 4 ani, deci în 1827, când începe traducerea ei, fara sa fi cunoscut limba în care aceasta era scrisa - 

zicând ca era un amestec de egipteana, chaldeeana, asiriana si araba, fara ca o alta persoana în afara de Joseph 

Smith sa o fi văzut vreodată. După ce Smith a tradus cartea, îngerul care îi apăruse în vedenie a venit si a luat 

acele placi de la el, asa ca acum nu mai exista nici o mărturie autentica a provenienţei textului la care ei fac 

referinţa permanent (Cartea lui Mormon). 

Apoi pretind ca în 1829 ar fi venit trei din apostoli si l-ar fi hirotonit pe J. Smith, care la rândul lui îl hirotoneşte 

pe Oliver Cowdery, astfel cei doi devenind primii membri ai viitoarei secte. In 1844, Joseph Smith este ucis, 

succesorul lui fiind Brigham Young. Acesta se instalează împreuna cu adepţii sai în Salt Lake Valley, Utah, în 

Vest, într-un ţinut sălbatic, care a devenit actualmente centrul internaţional al mormonilor cu capitala la Salt 

Lake City. 

La moartea lui B. Young numărul mormonilor ajunsese la 150.000 , la sfârşitul secolului trecut (1898) erau 

254.000 , iar astăzi sunt peste 4 milioane de mormoni în toata lumea. (Concise Guide. . ., p. 86). 

Mormonii se folosesc de 4 cârti: Biblia, al cărui text după părerea lor a fost atât de poluat si pervertit de-a 

lungul secolelor, încât cu greutate mai poţi afla un verset în forma lui originara; de aceea ei se sprijină mai mult 

pe celelalte cârti "sacre", Cartea lui Mormon, pe care o socotesc a fi "Cuvântul lui Dumnezeu", învăţătura si 

testamente, care conţine 138 de revelaţii, toate fundamentând învăţaturi specifice ale mormonilor si Mărgăritar 

de mare preţ. Şeful sectei este considerat si profet si preşedinte. 

Doctrina mormonilor este un amestec de elemente creştine, budiste, iudaice, gnostice, teosofice, etc, încât cu 

greu ar putea cineva sa-i mai socotească creştini, deşi folosesc principalele puncte de doctrina ale creştinilor, 

toate însă răstălmăcite. Mormonii sunt de fapt politeisti si sincretisti. Ei cred în mai mulţi dumnezei. După 

credinţa lor, Dumnezeu însuşi a fost la început om, un om ca toţi ceilalţi, care a devenit Dumnezeu asa cum vor 

deveni si alţi oameni. Mântuirea este condiţionata de credinţa în Iisus ca Hristos, în Joseph ca profet, în 

Brigham ca succesor al acestuia. în cele din urma cel care da "paşaport" pentru împărăţia lui Dumnezeu este 

Jopseph Smith, zicând ca: "Nici un bărbat si nici o femeie nu va intra în împărăţia cereasca a lui Dumnezeu fara 

consimţământul lui Joseph Smith". 

Mormonii sunt o secta apocaliptica. 

Adepţii lor se cred sfinţi pământeni si se cred chemaţi sa salveze întreaga umanitate. 

Cercetează registrele din primarii, oficii de stare civila, parohii, declarând ca vor sa-i "boteze" si pe cei morţi, 

pentru a beneficia si cei morţi de apartenenţa la secta lor, si astfel de viata veşnica. 

Sunt selectaţi de preferinţa în rândul tinerilor, în special studenţi. 

Duc o viata austera, nu beau, nu fumează, dar accepta poligamia. 

Dau 10% din tot ceea ce câştiga comunităţii, pentru o asa-zisa "pensie a eternităţii". Toate fondurile se aduna în 

SUA, de unde sunt distribuite unde cred ei. Au un deosebit zel misionar, activând în ultimii ani cu preferinţa în 

Europa de Est. Sunt prezenţi si în România, având centrul în Bucureşti. Misionarii, care sunt baieti si fete între 
19-26 de ani, pot fi recunoscuţi prin ecusonul pe care îl poarta la piept. 

3. Baha'i 

După 1989 si-a intensificat prozelitismul la noi "noua religie", Baha'i. întemeietorul si marele profet al acesteia 
este Baha'u'llah, născut în Teheran, capitala Iranului. Acesta - zic ei - fusese profeţit de Bab, care ar fi fost un 
fel de premergător a lui Baha'u'llah. Noua religie este caracterizata de cel mai puternic sincretism religios al 
istoriei. Hristos, Fiul lui Dumnezeu, este socotit a fi doar un profet între ceilalţi. Marii profeţi si întemeietori de 
religii sunt socotiţi de bahai ca mesageri ai aceluiaşi Dumnezeu, pentru diferite epoci istorice: "Din epoca în 
epoca, câte un mare Revelator al lui Dumnezeu - un Krishna, un Zoroastru, un Moise, un Iisus, un Mahomed - 
apare în Orient, ca un soare spiritual, pentru a lumina inimile întunecate ale oamenilor si a le trezi sufletele 
adormite". 

Bahaii afirma ca adevărurile etice si relaţiile sociale, păstrate de la vechile religii sunt perimate azi, de aceea 
este nevoie de a asculta si a face parte din noua religie. "Marele educator" s-a stins din viata în 1892, după o 
lunga perioada de întemniţare, în urma unui atac de febra, încredintându-1 prin testament pe fiul sau, AbduT- 
Baha, ca reprezentant si interpret al tuturor învăţaturilor si scrierilor sale. 
"Noua religie", bahai, are astăzi un virulent caracter prozelitist în întreaga lume. 

4. Yoga 

Yoga nu este o simpla gimnastica nevinovata, cum vrea sa se înţeleagă la prima vedere, ci o practica păgâna, 

vrăjitoreasca, prin care se invoca în mod conştient sau inconştient forţele malefice (dracii), prin acele mantre 

din limba sanscrita pe care mintea nu le înţelege (Mantra = vers vedic cu valoare magica, adică vrăjitoresc). 

Yoghinii cred în zei si se închina lor (nu cred în Dumnezeul creştinilor). 

Pentru ei omul este o manifestare a unei zeităţi, nu o creaţie a lui Dumnezeu ca persoana. 

La ei noţiunile de bine si de rau sunt relative si iluzorii. 

Mai zic ca destinul (karma) fiecăruia trebuie "ispăşit" într-un număr (ciclu) oarecare de vieţi. Apoi printr-o 

depersonalizare completa si prin "meditaţie si asceza" omul trebuie sa-si realizeze singur transcendenta, ei 

afirmând ca totul sta în puterea omului si ca resursele necesare se găsesc în sine). 

Tot sistemul yoga se bazează pe demonica idee a identităţii dintre om si Dumnezeu (în sensul ca sufletul si 

Dumnezeu sunt de aceeaşi natura). La aceasta falsa identitate trebuie sa ajungă yoghinul - bolnav de mândrie, în 

stările lui de asa-zisa meditaţie spirituala. 

4.1. "Yoga creştina" 

Yoga hindusa este cunoscuta în Vest de mai multe decenii, ea dând naştere, mai ales în America, nenumăratelor 

secte si mai ales nenumăratelor forme de terapii, care nu-si afirma nici un conţinut religios. 

Esenţiala în yoga nu este atât disciplina în sine, cât meditaţia la care trebuie sa se ajungă. Trebuie însă sa se ştie 

ca cel care nu urmăreşte decât aspectul fizic al practicii Yoga, se predispune deja către anumite atitudini 

spirituale si chiar experienţe, de care nici măcar nu este conştient. 

Prin anii 50, un călugăr francez benedictin si-a notat experienţele încercate, pe când se străduia sa facă din 

Yoga o practica creştina . 

Bineînţeles ca aceasta idee de yoga "creştina", este idee păgâna, căci scopul acestei practici este de a folosi 

tehnica yoga sub numele de "meditaţie creştina", pentru a obţine efecte de relaxare, mulţumire si pasivitate 

mentala, care sa favorizeze receptarea fara impedimente a ideilor si experienţelor cu finalitate demonica. 

De asemenea ei cred ca exerciţiile pe care le practica ar produce un efect de un calm excepţional, în timp ce 

starea euforica pe care o produce yoga, o numesc stare de sănătate, care le-ar îngădui sa facă mai mult bine, în 

planul fizic si spiritual. 

înşelăciunea este asa de mare, încât călugărul catolic ce practica yoga scria ca: "Persoana relaxata este gata sa 

vibreze la atingerea Duhului Sfânt si sa primească cu bucurie ceea ce Dumnezeu, binevoieşte sa o lase sa 

simtă", crezând ca aceasta "cuprindere" este cea mai înalta forma a contemplării creştine. Si astfel credea ca "în 

fiecare zi exerciţiile si întreaga disciplina Yoga facilitează curgerea în minte a harului lui Hristos", totodată 

zicând ca "foamea de Dumnezeu creste în permanenta, la fel si setea de dreptate si dorinţa arzătoare de a fi 

creştin în adevăratul sens al cuvântului". 

Oricine înţelege natura înşelăciunii diavoleşti sau a falsei experienţe duhovniceşti. Potrivit Sfântului Ignatie 



Brancianinov, exista doua forme principale de înşelăciune diavoleasca. Prima si cea mai spectaculoasa dintre 

ele apare atunci când cineva se lupta sa dobândească un înalt nivel spiritual si sa se învrednicească chiar de 

viziuni, fara sa se fi curăţit de patimi, bazându-se exclusiv pe înţelepciunea sa. Unei asemenea persoane 

diavolul îi dăruieşte "viziuni" pe măsura. 

Exista însă si o forma de înşelăciune diavoleasca mai obişnuita si mai puţin spectaculoasa, care nu oferă 

victimelor ei viziuni extraordinare, ci doar exaltate "sentimente religioase". Aceasta se întâmpla, după cum 

scrie episcopul Ignatie, "atunci când inima doreşte si se străduieşte sa obtina bucuria cugetărilor sfinte si 

dumnezeieşti, nefiind încă pregătita pentru ele". Cel care nu are o inima înfrânta, cel care se bazează pe faptele 

sale si pe vrednicia sa, cel care nu se tine strâns de învăţătura Bisericii Ortodoxe, ci urmează unei alte "tradiţii", 

pe baza căreia îsi formează propria concepţie de viata, acela este stăpânit de înşelăciune diavoleasca. 

In descrierea acestei mostre de "Yoga creştina" se identifica tocmai trasaturile persoanei, care, din punct de 

vedere spiritual, rătăceşte, fie în direcţia religiilor păgâne, fie în cea a experienţelor "creştine" sectare. 

In amândouă aceste direcţii avem de-a face cu aceeaşi "deschidere" si cu aceeaşi dorinţa de a fi "cuprins" sau 

"apucat" de un "duh"; aceeaşi căutare, nu de Dumnezeu, ci de "consolări spirituale", aceeaşi auto-intoxicare 

care este luata drept "stare de gratie"; aceeaşi uşurinţa de necrezut cu care oricine devine deodată 

"contemplativ" si "mistic"; aceleaşi "revelaţii mistice" si stări pseudo-spirituale. 

Orice persoana, cât de puţin avizata asupra trăirii duhovniceşti ortodoxe, vede ca acest biet "yoghin creştin" 

este victima unor demoni mai mărunţi, care îi pândesc pe căutătorii de "experienţe spirituale". El a căzut prada 

propriilor sale "închipuiri religioase", produse de o minte bolnava si de o inima total nepregătita pentru purtarea 

unui război nevăzut contra înşelăciunilor drăceşti. 

Iar în ultimele decenii, "meditaţii yoga" pe teme biblice se practica într-un număr important de mănăstiri 

romano-catolice. 

Nici o ramura din yoga nu are nimic comun cu practicile creştine, deşi se vehiculează o legătura între 

rugăciunea lui Iisus si asa-numita "yoga creştina", ci dimpotrivă, sunt împotriva creştinismului, împotriva 

poruncilor lui Dumnezeu; cum este si cazul practicii Tantra-Yoga (desfrâu în comun), care este practicata din 

nefericire si în tara noastră de un număr de tineri, sub conducerea "spirituala" - ca sa nu zicem demonica - a lui 

Gregorian Bivolaru si care practic a distrus mii de tineri naivi si creduli. 

"Sunt unii oameni care numesc comuniune mistica plăcerea trupeasca săvârşita în comun. . . Părtaşii la 

desfrânare, fraţii destrăbălării, falsifica cuvintele lui Dumnezeu! ...Aceşti oameni, de trei ori ticăloşi, îmbracă 

în cuvinte sfinte comuniunea trupeasca si afrodisiaca si cred ca ea îi urca în împărăţia lui Dumnezeu. . ." . 

5. "Zen-ul creştin" 

Mulţi creştini occidentali, având acelaşi sentiment de adânca nemulţumire fata de "creştinismul" occidental, în 
general, si dorinţa de a-1 îmbogăţi cu dimensiunea unei contemplaţii pierdute, au apelat la practica zen. 
Tehnica zen-ului japonez este foarte asemănătoare cu yoga indiana - din care de fapt si deriva -, deşi este cu 
mult mai simpla. Este vorba tot de o postura corporala (dar lipseşte varietatea posturilor fizice din yoga), de o 
tehnica a respiraţiei, de repetarea unei formule "sacre" după dorinţa, precum si alte mici detalii caracteristice 
zen-ului. 

Scopul este însă identic cu cel din yoga: Părăsirea gândirii raţionale si atingerea unei stări de linişte si de 
meditaţie calma. 

Ei considera ca chiar si cei începători în "meditaţia zen" au posibilitatea sa atingă "senzaţii de comuniune", si 
sa aibă sentimentul unei "prezente supranaturale", împreuna cu savoarea unei "tăceri mistice"; la fel, susţin ca 
prin zen, starea de contemplaţie, care le era rezervata doar câtorva "mistici" iniţiaţi, este "lărgita", astfel încât 
"cu toţii au viziuni si ajung la "satori" (iluminare)". 

Autorul cârtii "Christian Zen ", un preot catolic irlandez, vorbeşte de o înnoire a creştinismului, afirmând ca 
aceste experienţe pot fi dobândite de oricine, fie el creştin sau necrestin. Si cu adevărat, la o Convenţie pe 
temele meditaţiei Zen, care a avut loc lângă Kyoto, autorul spune ca: "Lucrul surprinzător a fost absenta 
desăvârşita a unei credinţe comune, care sa-i unească pe cei prezenţi. Pe nimeni nu interesa câtuşi de puţin ce 
credea sau ce nu credea celalalt si nimeni nu a pomenit nici măcar o singura data numele lui Dumnezeu". 
Experienţele de "iluminare" avute de cei ce practica "zen"-ul sunt esenţial aceleaşi cu experienţele "cosmice" 
întâlnite în şamanism si în multe alte religii păgâne. Autorul cârtii citate chiar a fost surprins sa constate ca 
experienţele Zen sunt foarte asemănătoare cu cele penticostale, ceea ce 1-a determinat sa primească "Botezul 
Duhului" la una din "întâlnirile harismatice". Apoi recomanda penticostalilor, pentru a-si "elibera potenţialul 
uman de iluminare psihica", sa practice meditaţia zazen. 



Modul si motivele pentru care Ortodoxia respinge aceste practici sunt aceleaşi ca si în cazul yogai asa-zis 

creştine. Deosebirea între "Zenul creştin" si "Yoga creştina" este ca primul este mai popular si nu atât de 

ezoteric ca cea de-a doua. Iar persoanele capabile sa afirme ca experienţele agnostic - păgâne, de tip Zen, pot 

constitui "baza unei reînnoiri mistice creştine", sunt cu totul străine de adevărata si marea tradiţie patristica 

ortodoxa, care presupune o credinţa arzătoare, convingeri adevărate si lupta intensa ascetica. 

Ignoranta acestui autor devine cu deosebire periculoasa atunci când ea se sălăşluieşte în cineva chemat sa 

instruiască pe alţii si care, la cursurile sale, recomanda studenţilor sai sa experieze "misticismul sezând în 

poziţie zazen, timp de patruzeci de minute în fiecare seara". 

Toate acestea se întâmpla pentru ca trăim vremuri când proorocul mincinos se afla si în persoana câte unui ins, 

poate bine intenţionat, dar ignorant, care, cu convingerea ca lupta pentru fericirea aproapelui, nu face altceva 

decât sa-1 împingă la dezastru psihic si spiritual. 

6. Meditaţia transcendentala 

Tehnica de meditaţie orientala cunoscuta sub numele de "Meditaţie Transcendentala " (pe scurt MT), a fost 

adusa în America de un yoghin indian, pe nume Maharishi Mahesh Yogi, începând sa capete un puternic avânt 

mai ales după 1961. Amintim ca si grupul de muzica "Beatles" s-a contaminat cu MT, sporindu-i astfel mult 

publicitatea. 

în 1975 mişcarea a atins apogeul, cu aproape 40.000 de cursanţi în fiecare luna si cu peste 600.000 de 

simpatizanţi. In toţi aceşti ani ea s-a folosit intens în cadrul armatei, în învăţământul de stat, în închisori, spitale, 

anumite grupuri religioase, si chiar în interiorul unor parohii ale Arhiepiscopiei greceşti din America, fiind 

considerata o forma neutra de "terapie mentala", compatibila cu orice practica sau credinţa religioasa. 

Cursurile MT sunt numite "cursuri despre cum sa fii fericit fara sa încerci cu adevărat". Maharishi însuşi le 

numeşte tehnici care sunt foarte uşoare, fiind aspru criticat de alţi yoghini hinduşi pe motivul ca vulgarizează 

vechea tradiţie indiana Yoga si ca pune la îndemâna maselor, pentru bani, practici ezoterice milenare. 

In scopurile, premisele si rezultatele sale, MT nu diferă semnificativ de "Yoga creştina" sau de "Zen-ul 

creştin", ci diferă doar printr-o simplificare extrema a tehnicilor si a întregii sale filosofii, prin uşurinţa cu care 

se ajunge la rezultatele dorite. 

Ca si ele, ei zic ca "MT nu necesita nici un fel de convingeri, capacitate de înţelegere sau coduri morale si nici 

măcar sa fii de acord cu filosofia sau ideile sale", zicând si ca "ea este pur si simplu o tehnica, care se bazează 

pe tendinţa naturala a mintii de a caută fericirea si plăcerea. . . In timpul meditaţiei transcendentale mintea 

cursantului trebuie sa urmărească exact lucrul care i se pare mai firesc si mai plăcut în acel moment" si totodată 

punând accent pe faptul ca este esenţial ca la început persoana sa nu-si folosească deloc capacitatea de gândire 

intelectuala. 

Tehnica conceputa de Maharishi este aceeaşi în toate centrele MT din lume: După doua cursuri introductive, 

persoana plăteşte taxa si apoi merge la "iniţiere". In "camera de iniţiere", după ceremonie (care este în limba 

hindusa), i se cere sa se închine de mai multe ori portretului guru-lui lui Maharishi. 

Traducerea ceremoniei nu este niciodată dezvăluita celor ce se iniţiază; ea este cunoscuta doar de învăţători si 

de cei care sunt ei însisi iniţiatori. 

Aceasta ceremonie nu este nimic altceva decât tradiţionalul ritual hindus de închinare la zei (puja), în care se 

includ guru-ul zeificat al lui Maharishi si întregul sir de "maeştri" prin care el însuşi si-a primit iniţierea. 

Si iată cum este introdus agnosticul modern, de cele mai multe ori pe nesimţite, în sfera practicilor hinduiste; el 

este condus spre a executa un gest la care strămoşii sai creştini nu ar fi consimţit niciodată, preferând sa fie mai 

curând ucişi în cele mai sângeroase torturi. Acest gest se numeşte închinare la idoli. In plan spiritual, explicaţia 

succesului spectaculos al meditaţiei transcendentale consta în "simpla" comitere a acestui păcat capital si nu 

neapărat în respectarea tehnicii psihice în sine. 

Odată iniţiat, practicantul MT meditează zilnic un anumit timp, lasându-si mintea sa se desfăşoare liber si 

repetând "mantra" cât mai des considera el necesar; experienţele care apar sunt supuse frecvent controlului 

maestrului. 

Hinduşii având pretenţia ca MT nu înlocuieşte alte religii, ci "le întăreşte" pe cele care exista deja, indiferent de 

credinţa practicanţilor, mulţi pseudo-crestini s-au lăsat înşelaţi de aceasta practica demonica, gândind ca MT le 

adânceşte propria religie si le îmbunătăţeşte cu noi înţelesuri. 

MT este o faza a interesului pentru ocultism, din societatea umana în a doua parte a secolului XX. Iar 

rezultatele acestui interes sunt si ele grăitoare. Deşi în reclamele si publicaţiile lor se arata mereu instructori si 

practicanţi zâmbind cu gura până la urechi si plesnind de sănătate, s-au dat publicităţii multe cazuri de 

instructori si discipoli MT, care au fost loviţi de maladiile obişnuite ale celor care se ocupa cu practici oculte: 
boli mintale si nervoase, sinucideri, tentative de crima, posedări de natura demonica. 
In 1978, Curtea Federala a Statelor Unite a luat până la urma hotărârea ca MT este într-adevar de natura 
religioasa si deci predarea ei în scoli este interzisa (textul complet al deciziei federale în cazul Malnak contra 
Maharishi Mahesh Yogy ). Aceasta decizie va limita fara îndoiala si mai mult influenta "MT" în care mulţi vor 
continua poate sa vadă o forma de meditaţie compatibila cu creştinismul; atitudine care, din păcate, exista si 
constituie si ea un trist semn al vremilor. 

7."Noua spiritualitate" fata în fata cu Creştinismul 

Prezenta cultelor orientale s-ar putea exemplifica la nesfârşit; în fiecare an apar culte noi sau variante noi ale 

altora vechi. Insa ce se remarca în plus, este ca pe lângă cultele specific religioase, se manifesta prezenta din ce 

în ce mai intensa, în ultimele decenii mai ales, a asa-numitelor culte de conştiinţa (culte care se pretind 

nereligioase). 

Aceste grupuri de "terapie mentala" includ organizaţii, precum "Erhard Seminars Training", "Rolfing", "Silva 

Mind Control" (Controlul mintal Silva), "Lifespring" (Izvorul Vieţii), si încă multe alte forme de "seminarii" 

(întâlniri) si "bioraspuns" , care oferă o "descătuşare a tensiunilor" si o "captare a potenţialelor ascunse" ale 

omului, exprimate într-un jargon "ştiinţific" de secol XX, mai mult sau mai puţin plauzibil. De asemenea, se 

menţionează si alte mişcări de "conştiinţa", care sunt mai puţin la moda astăzi, de la "Ştiinţa creştina" si 

"Ştiinţa mintala", până la "Scientologie". 

Toate aceste mişcări sunt incompatibile cu Creştinismul. Creştinii ortodocşi nu trebuie sa aibă absolut nimic de- 

a face cu ele. 

Si iată de ce suntem atât de categorici: 

1. Aceste mişcări nu au nici o fundamentare în tradiţia si practica creştina, ci sunt pur si simplu fructul religiilor 
păgâne orientale sau al practicilor spiritiste moderne, mai mult sau mai puţin diluate, si prezentate adesea ca 
fiind "lipsite de conţinut religios". 

Nu numai ca învăţătura lor este greşita si în totala discordanta cu doctrina creştina despre viata duhovniceasca, 
dar prin experienţele lor religios-pagâne si prin experimentele lor psihiste ele pun în pericol sănătatea mintala a 
celor care le devin victime, ducând la dezastru psihic si la pierderea sufletului pentru totdeauna, ştiind ca fara 
Hristos si fara Biserica, nu este mântuire. 

2. Mai precis, experienţele de "tăcere spirituala" pe care le oferă diferitele tipuri de meditaţie, fie cele asa-zis 
lipsite de conţinut religios (precum meditaţia transcendentala, unele forme de Yoga si Zen si cultele 
seculariste), fie cele cu conţinut religios păgân (precum Hare Krishna, "Divine Light Mission", "Organizaţia 
celor 3H" etc), conduc în întregime într-o zona spirituala "cosmica" unde partea cea mai profunda a 
personalităţii umane intra în contact cu fiinţe spirituale reale. 

Aceste fiinţe, pentru omul aflat în starea de după căderea din Rai, nu sunt altceva decât demonii sau spiritele 
căzute, care se afla în cea mai mare apropiere fata de om . 

3. Partea cea mai periculoasa a acestor "iniţieri" consta în aceea ca ele scapă controlului conştient al voinţei 
omului; astfel, odată "iniţiat" în aceste "culte de conştiinţa", este adesea cu neputinţa sa te mai opui participării 
la experienţe psihice nedorite. 

Rezulta ca "noua conştiinţa religioasa" este un duşman al Creştinismului cu mult mai puternic si mai periculos 
decât au fost vechile erezii din trecut. Deoarece atunci când se pune accentul pe experienţa în detrimentul 
doctrinei, atunci însasi învăţătura, după care putem distinge si identifica binele de rau, cade sau devine 
inoperanta, iar duhurile necurate au cale libera de atac, datorita pasivităţii si "deschiderii" pe care le exalta toate 
aceste noi culte; ele nu fac altceva decât sa transforme persoana umana în unealta pasiva a manifestărilor 
demonice. 

Faptul acesta este demonstrat de numeroasele studii care s-au făcut asupra acestor "culte de conştiinţa". Ele dau 
în vileag evoluţia progresiva a acestor experienţe, care la început sunt "bune" sau "neutre", pentru a deveni în 
final ciudate, terifiante si în ultima instanţa indubitabil demonice. Chiar latura strict fizica a unor discipline 
psihice, precum Yoga, este periculoasa pentru ca aceasta deriva din ea si predispune la atitudini si experimente 
psihice care sunt de fapt scopul iniţial si permanent al practicii Yoga. 

Puterea de seducţie a "noii conştiinţe religioase" este atât de mare încât ea se poate înstăpâni chiar si asupra 
acelora care afirma cu tărie ca sunt creştini. Nu este vorba aici doar despre cei care se complac în sincretismele 
sau combinaţiile artificiale dintre creştinism si cultele orientale la care ne-am referit mai sus, ci, mai grav, este 
vorba si despre cei care se considera pe ei însisi nişte creştini înflăcăraţi. Profunda ignorare a autenticei trăiri 

creştine din zilele noastre creează condiţiile proliferării unei false "spiritualităţi" creştine, a cărei natura este 
strâns înrudita cu "noua conştiinţa religioasa". 

Părinţii Bisericii Ortodoxe au stabilit ca: Cei ce practica yoga, zen, bioenergie, radiestezie sau altceva 
asemănător acestora (care accepta reîncarnarea, destinul, soarta sau predestinatia), sa se supună canoanelor 
pentru vrăjitori, până la îndreptare. 

